གཞན་ཡང་།ཤོད་རྒྱུན་གཞན་ཞིག་ལ།སྔར་རྒྱ་གར་ཤར་ཕྱོགས་ཟ་ཧོར་རྒྱལ་པོའི་སྲས་ཇོ་བོ་རྗེ་དཔལ་ལྡན་ཨ་ཏི་ཤ་མངའ་རིས་སུ་བོད་བཙན་པོའི་གདུང་རབས་ལྷ་བླ་མ་ཡེ་ཤེས་འོད་དང་།བྱང་ཆུབ་འོད་ཀྱིས་འབད་པས་གདན་དྲངས་པས།དེ་ཉིད་བོད་དུ་བྱོན་ཏེ་མདོ་སྔགས་ཀྱི་བསྟན་པར་དག་ཐེར་མཛད་ནས་དབུས་གཙང་དུ་ལོ་དགུ་བཞུགས་རིང་།ད་ལྟ་ངམ་རིང་གི་མདོ་གཞུང་ཞེས་པའི་ས་ཆ་དེ་བརྒྱུད་ནས་བྱོན་དུས།དེར་མདོ་རྒྱུད་ཀྱི་བཀའ་ཆོས་སྤེལ་བསམདོ་གཞུངདུ་མིང་ཐོགས་ཞེས་ཟེར་སྲོལ་ཞིག་ཀྱང་ཡོད་མོད།འོན་ཀྱང་ཟེར་སྒྲོས་དེར།ཁུངས་འཕེར་གྱི་དཔྱད་ཡིག་བཙལ་མོད།མཐོང་ཆོས་སུ་མ་མཆིས་ཤིང་།དད་པ་དག་སྣང་གི་རྗེས་སུ་སོང་ནས།དེ་ལྟར་བརྗོད་པ་མིན་ནམ་སྙམ།